Suchinthana/ta-wikipedia huggingface dataset:
புளுட்டோனியம்(III) அயோடைடு

புளுட்டோனியம்(III) அயோடைடு  (Plutonium(III) iodide) என்பது  PuI3 என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியத்தின் அயோடைடு உப்பாக இது கருதப்படுகிறது.

தயாரிப்பு
புளுட்டோனியத்துடன் பாதரச(II) அயோடைடு வினைபுரிவதால்  புளுட்டோனியம்(III) அயோடைடு உருவாகிறது:

புளுட்டோனியமும் ஐதரசன் அயோடைடும் 450 பாகை செல்சியசு வெப்பநிலையில் வினைபுரிந்தாலும் புளுட்டோனியம்(III) அயோடைடு உருவாகிறது. இவ்வினையில் சிறிதளவு ஆக்சஜன் மற்றும் நீர் மட்டுமே பங்கேற்றாலும் உருவாக்கப்படும் புளுட்டோனியம்(III) அயோடைடு உடனடியாக புளுட்டோனியம் அயோடைடு ஆக்சைடு ஆக நீராற்பகுப்பு அடைகிறது.

பண்புகள்
புளுட்டோனியம்(III) அயோடைடு 777 பாகை செல்சியசு வெப்பநிலையில் உருகும். பச்சை நிற திடப்பொருளாக இது காணப்படுகிறது. a = 433 பைக்கோமீட்டர், b = 1395 பைக்கோமீட்டர்  மற்றும் c = 996 பைக்கோமீட்டர் என்ற அணிக்கோவை அளவுருக்கள் கொண்டதாக Ccmm (எண். 63) என்ற இடக்குழுவுடன் புளுட்டோனியம்(III) புரோமைடு போல நேர்சாய்சதுரக் கட்டமைப்பில் புளுட்டோனியம்(III) அயோடைடு படிகமாகிறது.

மேற்கோள்கள்

புற இணைப்புகள் 
 

புளுட்டோனியம்(III) சேர்மங்கள்
அயோடைடுகள்
கனிதி விசுவநாதம்

கனிதி விசுவநாதம் (Kanithi Viswanatham) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். 1932 ஆம் ஆண்டு சூலை மாதம் முதல் தேதியன்று இவர் பிறந்தார். இந்திய தேசியக் காங்கிரசு கட்சியின் உறுப்பினராக இருந்த இவர் 1989 மற்றும் 1991 ஆம் ஆண்டுகளில் இந்திய நாடாளுமன்றத்தின் கீழவையான மக்களவைக்கு இரண்டு முறை தேர்ந்தெடுக்கப்பட்டார். சிறீகாகுளம் மக்களவைத் தொகுதியை 
கனிதி விசுவநாதம் பிரதிநிதித்துவப்படுத்தினார். சுகாதாரம் மற்றும் உடல்நல அமைச்சகத்தின் தூதரகக் குழு உறுப்பினராகவும் இவர் இருந்துள்ளார்.

இறப்பு
கனிதி விசுவநாதம்  15 ஏப்ரல் 2023 ஆம் ஆண்டு ஏப்ரல் மாதம் 15 ஆம் தேதியன்று ஆந்திரப் பிரதேசத்தின் சிறீகாகுளத்தில் தனது சொந்த மாவட்டத்தில் காலமானார். இறக்கும்போது  அவருக்கு வயது 90 ஆகும்.

மேற்கோள்கள்

புற இணைப்புகள்
Official biographical sketch in Parliament of India website

1932 பிறப்புகள்
2023 இறப்புகள்
ஆந்திரப் பிரதேச அரசியல்வாதிகள்
இந்திய தேசிய காங்கிரஸ் அரசியல்வாதிகள்
நாடாளுமன்ற மக்களவை உறுப்பினர்கள்
ரஃபா

ரஃபா () என்பது காசாக்கரையின் தெற்குப் பகுதியில் அமைந்துள்ள பாலத்தீனிய நகரமாகும். ரஃபா ஆளுநரகத்தின் மாவட்டத் தலைநகரமாக இருக்கும் இந்நகரம் காசா நகருக்கு தென்மேற்கில்  தொலைவில் அமைந்துள்ளது. 2014 ஆம் ஆண்டுக் கணக்கெடுப்பின்படி, இந்நகரத்தின் மக்கட்தொகை 152,950 ஆகும். இவர்களில் பெரும்பாலானோர் முன்னாள் பாலத்தீனிய அகதிகள் ஆவர்.

1982 ஆம் ஆண்டு சினாயிலிருந்து இசுரேல் வெளியேறியபோது, ரபா இரண்டாகப் பிரிக்கப்பட்டது. ஒரு பகுதி காசாக்கரையிலும், மற்றொரு பகுதி எகிப்து நாட்டிலும் அமைந்தன. குடும்பங்கள் பிரிக்கப்பட்ட இந்த நிகழ்வின்போது, முள்வேலிகளால் ஆன தடுப்புகள் அமைக்கப்பட்டன. பொதுவான மண்டலப் பகுதியை உருவாக்கும் எண்ணத்தில் இசுரேலும் எகிப்தும் செயல்பட்டதால், நகரின் முக்கியப் பகுதிகள் சிதிலமடைந்தன.  

எகிப்திற்கும் பாலத்தீனிய நாட்டிற்கும் இடையேயுள்ள ஒரேயொரு கடக்குமிடமான ரஃபா எல்லையைக் கடக்கும் பகுதி இந்த நகரில் அமைந்துள்ளது. காசாக்கரையில் செயல்பாட்டில் இருந்த ஒரேயொரு வானூர்தி நிலையமான யாசர் அராபத் வானூர்தி நிலையமானது இந்நகரின் தெற்குப் பகுதியில் அமைந்துள்ளது. 1998 ஆம் ஆண்டு முதல் 2001 ஆம் ஆண்டு வரை செயல்பாட்டிலிருந்த இந்த வானூர்தி நிலையம் இசுரேலிய இராணுவத்தால் குண்டுகள் வீசப்பட்டும், இடிப்புந்துகளால் சேதப்படுத்தப்படும் செயலிழந்தது. ஹமாஸ் போராளிக் குழுவால் இசுரேலிய போர்வீரர்கள் கொல்லப்பட்டதையடுத்து, இசுரேலிய இராணுவம் இந்த நடவடிக்கைகளை மேற்கொண்டது.

மேற்கோள்கள் 

காசாக்கரையிலுள்ள நகரங்கள்
பாலஸ்தீன நகரங்கள்
சீசியம் பெர்மாங்கனேட்டு

சீசியம் பர்மாங்கனேட்டு  (Caesium permanganate) என்பது  CsMnO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீசியத்தின் பர்மாங்கனேட்டு உப்பாக இது கருதப்படுகிறது.

தயாரிப்பு 
பொட்டாசியம் பெர்மாங்கனேட்டு மற்றும் சீசியம் நைட்ரேட்டு ஆகியவற்றின் வினையால் சீசியம் பர்மாங்கனேட்டு உருவாகும்.

பண்புகள்

இயற்பியல் பண்புகள்
சீசியம் பர்மாங்கனேட்டு 1 °செல்சியசு வெப்பநிலையில் 0.97 கிராம்/லிட்டர், 19 °செல்சியசு வெப்பநிலையில் 2.3 கிராம்/லிட்டர் மற்றும் 59 °செல்சியசு வெப்பநிலையில் 12.5 கிராம் /லிட்டர் கரைதிறனுடன்  கரையக்கூடியதாகும். ரூபிடியம் பர்மாங்கனேட்டு, அமோனியம் பர்மாங்கனேட்டு அம்மோனியம் பர்மாங்கனேட்டு மற்றும் பொட்டாசியம் பர்மாங்கனேட்டு சேர்மங்கள் போல இதன் படிக அமைப்பும் நேர்சாய்சதுரப் படிக அமைப்பாகும்.

வேதிப்பண்புகள்
பொட்டாசியம் பர்மாங்கனேட்டைப் போலவே சீசியம் பர்மாங்கனேட்டும் இரண்டு-படிநிலைகளில் சிதைவடைந்து சீசியம் மாங்கனேட்டின் இடைநிலை சேர்மங்களை உருவாக்க வழிவகுக்கிறது.  சீசியம் பர்மாங்கனேட்டு மாங்கனீசு டை ஆக்சைடு, சீசியம் ஆக்சைடு மற்றும் ஆக்சினாக உடைகிறது. இதன் சிதைவு வெப்பநிலை 200 முதல் 300 பாகை செல்சியசு வரை இருக்கும். காற்றோடு கலக்கும் ஆக்சிசன் அப்பொருளில் 8 சதவீத நிறையிழப்பை உண்டாக்கும். 

ஒட்டு மொத்த வினை:

மேற்கோள்கள்

சீசியம் சேர்மங்கள்
பெர்மாங்கனேட்டுகள்
சீரியம் மோனோசெலீனைடு

சீரியம் மோனோசெலீனைடு (Cerium monoselenide) என்பது CeSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Ce3+Se2−(e−) என்ற வடிவத்தில் இது காணப்படுகிறது.

தயாரிப்பு
சீரியம் செலீனைடுடன் சோடியம் உலோகத்தைச் சேர்த்து 600° செல்சியசு வெப்பநிலைக்கு சூடுபடுத்தினால் ஒடுக்க வினை நிகழ்ந்து சீரியம் மோனோசெலீனைடு உருவாகிறது. சீரியம் செலீனைடுடன் கால்சியம் உலோகத்தைச் சேர்த்து 1000° செல்சியசு வெப்பநிலைக்கு சூடுபடுத்தினாலும்  ஒடுக்க வினை நிகழ்ந்து சீரியம் மோனோசெலீனைடு உருவாகிறது.

 Ce2Se3 + 2Na → 2CeSe + Na2Se
சீரியம் செலீனைடுடன் சீரியம் ஈரைதரைடு சேர்த்து வினைபுரியச் செய்தாலும் சீரியம் மோனோசெலீனைடு உருவாகும்:

 Ce2Se3 + CeH2 → 3 CeSe + H2↑

பண்புகள்
பல அரியமண் மோனோசால்கோசெனைடுகளைப் போலவே, சீரியம் மோனோசெலீனைடும் உலோக-வகை மின் கடத்துத்திறன் மற்றும் NaCl-வகை படிக அமைப்பைக் கொண்டுள்ளது.

மேற்கோள்கள்

சீரியம் சேர்மங்கள்
செலீனைடுகள்
பாறை உப்பு படிகக் கட்டமைப்பு
செதில் சிலம்பன்

செதில் சிலம்பன்(Scaly chatterer)(ஆர்கியா அயல்மெரி) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது வெற்றுக் கண் சிலம்பன் என்றும் அழைக்கப்படுகிறது. இது எத்தியோப்பியா, கென்யா, சோமாலியா மற்றும் தான்சானியா ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல உலர் புதர் நிலமாகும்.

இந்த சிற்றினம் முன்பு துருடோயிடசு பேரினத்தில் வைக்கப்பட்டது. ஆனால் 2018-ல் விரிவான மூலக்கூறு தொகுதி வரலாற்று ஆய்வின் வெளியீட்டைத் தொடர்ந்து, புதிதாக தோற்றுவிக்கப்பட்ட ஆர்கியா பேரினத்திற்கு மாற்றப்பட்டது.

மேற்கோள்கள்

வெளி இணைப்புகள் 

 
 
 
 
 

Articles with 'species' microformats
சிலம்பன்
யோசு இங்கிலிசு

யோசுவா பாட்ரிக்கு இங்கிலிசு (Joshua Patrick Inglis, பிறப்பு: 4 மார்ச் 1995) ஆத்திரேலியத் துடுப்பாட்ட வீரர் ஆவார். இவர் இலக்குக் காப்பாளராகவும், வலக்கை மட்டையாட்டத்திலும் விளையாடி வருகிறார்.

யோசு இங்கிலிசு இங்கிலாந்தில் லீட்சு நகரில் பிறந்தார். தனது 14 -ஆவது அகவையில் குடும்பத்துடன் ஆத்திரேலியாவுக்குக் குடிபெயர்ந்தார். இவர் 2021 ஐசிசி ஆண்கள் இருபது20 உலகக்கிண்ணத்தை வென்ற ஆத்திரேலிய அணியில் இடபிடித்தார். ஆனால் அவர் அச்சுற்றில் எந்தவொரு போட்டியிலும் கலந்துகொள்ளவில்லை. ஆத்திரேலிய அணிக்காக 2022 பெப்ரவரியில் முதலாவது பன்னாட்டுப் போட்டியில் விளையாடினார்.

பன்னாட்டுப் போட்டிகள்
இங்கிலிசு தனது முதலாவது முதல்-தரப் போட்டியில் மேற்கிந்தியத் தீவுகள் அணிக்கு எதிராக 2015 திசம்பரில் விளையாடினார். 2021 மார்ச்சில், இங்கிலாந்தின் லெசுட்டர்சயர் கவுண்டி துடுப்பாட்டக் கழக அணியில் விளையாட ஒப்பந்தம் செய்தார். 2021 சூனில், தனது முதலாவது இ20 சதத்தை (103 * செசுட்டர்சயர் அணிக்காகப் பெற்றார்.

2021 ஆகத்தில், 2021 ஐசிசி ஆண்கள் இருபது20 உலகக்கிண்ணத்திற்கான ஆத்திரேலிய அணியில் இணைக்கப்பட்டார். 2022 சனவரியில், இலங்கைக்கு எதிரான ஆத்திரேலியாவின் பன்னாட்டு இருபது20 அணியில் சேர்க்கப்பட்டார். தனது முதலாவது பன்னாட்டு இ20 போட்டியில் 2022 பெப்ரவரி 11 இல் இலங்கைக்கு எதிராக விளையாடினார். அதே மாதத்தில், பாக்கித்தான் அணிக்கு எதிரான பன்னாட்டு ஒருநாள் அணியில் சேர்க்கப்பட்டார். 2022 சூன் 22 இல், தனது முதலாவது பன்னாட்டு ஒருநாள் போட்டியில் இலங்கைக்கு எதிராக விளையாடினார். 2023 இல், ஒருநாள் உலகக்கிண்ணப் போட்டியில் விளையாடத் தேர்ந்தெடுக்கப்பட்டார்.

மேற்கோள்கள்

வெளி இணைப்புகள் 
 

1995 பிறப்புகள்
வாழும் நபர்கள்
ஆத்திரேலியத் துடுப்பாட்டக்காரர்கள்
லிசெஸ்ட்சையர் துடுப்பாட்டக்காரர்கள்
செம்பழுப்பு மார்பு ஈபிடிப்பான்

செம்பழுப்பு மார்பு ஈப்பிடிப்பான் ( rufous-chested flycatcher ) என்பது மஸ்கிகாபிடே குடும்பத்தைச் சேர்ந்த ஒரு பறவையாகும். இது புரூணை, இந்தோனேசியா, மலேசியா, தாய்லாந்து ஆகிய நாடுகளில் காணப்படுகிறது. இதன் இயற்கையான வாழ்விடங்கள் வெப்பமண்டல அல்லது வெப்பமண்டல ஈரமான தாழ்நில காடுகள் மற்றும் துணை வெப்பமண்டல அல்லது வெப்பமண்டல ஈரப்பதமான மலைக் காடுகள் ஆகும். இது வாழ்விட இழப்பால் அச்சுறுத்தலுக்கு உள்ளாகியுள்ளது.

இதன் முன்னாள் துணையினமான  ஃபிசெடுலா டுமெடோரியா ரைடெலி இப்போது  முழு தனி இனமாக - தனிம்பார் ஈபிடிப்பான் என்ற பெயரில் அறியப்படுகிறது.

மேற்கோள்கள் 

மலேசியப் பறவைகள்
ஈ-பிடிப்பான்கள்
அக்கரவத்தை

கண்டி மாவட்டத்தில் உள்ள ஊர்களும் நகரங்களும்

அக்கரவத்தை இலங்கையில் உள்ள ஒரு கிராமம் ஆகும். இது மத்திய மாகாணத்தின் கண்டி மாவட்டத்தில் அமைந்துள்ளது. இது கண்டியிலிருந்து குருணாகல் செல்லும் வழியில் தும்பனை பிரதேச செயலாளர் பிரிவில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை
டேனிலோ சபோலோட்னி

டேனிலோ கைரிலோவிச் சபோலோட்னி ( ; ; 1866 - 1929) ஒரு உக்ரேனிய நோய்ப்பரவலியலாளர் ஆவார். இவர் உலகின் முதல் தொற்றுநோயியல் ஆராய்ச்சித் துறையை நிறுவியவர் ஆவார். 1927 ஆம் ஆண்டில், இவர் தனது துறையில் நோய்ப்பரவலியல் அடிப்படைகள் (Fundamentals of Epidemiology) என்ற முதல் நூல்களில் ஒன்றை வெளியிட்டார். வாந்திபேதி, டிஃப்தீரியா, இரத்தக்கழிசல், கொள்ளைநோய், சிபிலிசு மற்றும் டைஃபஸ் போன்ற பல தொற்று நோய்களை குறித்து இவர் ஆய்வுகளை மேற்கொண்டார். மூன்றாவது பிளேக் நோயின் போது இவர் இந்தியா, அரேபியா, மங்கோலியா மற்றும் சீனாவில் நிகழ்ந்த ஆராய்ச்சி பணிகளுக்கு இவர் வழிநடத்தினார்.

மேற்கோள்கள் 

1929 இறப்புகள்
1866 பிறப்புகள்
நோய்ப்பரவலியலாளர்கள்
பிரதாப் சந்திர மொகந்தி

பிரதாப் சந்திர மொகந்தி (Pratap Chandra Mohanty) (அக்டோபர் 23, 1920 - மார்ச் 15, 1993) இந்தியாவின் ஒடிசாவைச் சேர்ந்த அரசியல்வாதி ஆவார். இவர் டிர்டோல் தொகுதியிலிருந்து, 4 முறை ஒடிசா சட்டமன்றத்திற்குத் தேர்ந்தெடுக்கப்பட்டார். 3வது சட்டமன்றத்திற்கான தேர்தல் (1961), 5வது சட்டமன்றத்திற்கான தேர்தல் ( 1971 ), ஆகியவற்றிலும்  6வது சட்டமன்றத்திற்கான தேர்தல் ( 1974 ), மற்றும் 7வது சட்டமன்றத்திற்கான தேர்தல் ( 1977 ) ஆகியவற்றிலும் இவர் வெற்றி பெற்றார். 1970 களில் வருவாய், நீர்ப்பாசனம் மற்றும் மின்சாரம், வணிகம் மற்றும் போக்குவரத்து, கல்வி மற்றும் இளைஞர் விவகாரத் துறைகளை வைத்திருந்த இவர் ஒடிசாவில் அமைச்சராக இருந்தார். பிரதாப் சந்திர மொகந்தியும் அவசரநிலையின் போது உள்நாட்டுப் பாதுகாப்புச் சட்டத்தின் (MISA) கீழ் சுமார் ஓராண்டு காவலில் வைக்கப்பட்டார். இவர் 09 டிசம்பர் 1957 முதல் 26 அக்டோபர் 1966 வரை ஜகத்சிங்பூர் மா சரளா கோயில் அறக்கட்டளையின் தலைவராக இருந்தார்

மேற்கோள்கள் 

1993 இறப்புகள்
1920 பிறப்புகள்
ஒடிசா அரசியல்வாதிகள்
பிரவத் சௌத்ரி

பிரவத் சௌத்ரி (Pravat Chowdhury)(பிறப்பு:28 திசம்பர் 1976) என்பவர் ஓர் இந்திய அரசியல்வாதியும் இந்தியப் பொதுவுடமை கட்சியின் (மார்க்சிஸ்ட்) உறுப்பினரும் ஆவார். சௌத்ரி 2014 முதல் தெற்கு திரிபுரா மாவட்டத்தில் உள்ள மனு சட்டமன்றத் தொகுதியின் திரிபுரா சட்டமன்ற உறுப்பினராக உள்ளார். 2014ஆம் ஆண்டு இந்தத் தொகுதிக்கான இடைத்தேர்தலில் சௌத்ரி முதன் முதலில் தேர்ந்தெடுக்கப்பட்டார், முந்தைய பதவியிலிருந்த ஜிதேந்திர சௌத்ரி, 2014இல் வெற்றி பெற்ற பின்னர் திரிபுரா கிழக்கு மக்களவைத் தொகுதியில் மக்களவை உறுப்பினராகப் பதவியேற்கப் பதவி விலகினார். இதன் காரணமாக நடைபெற்ற இடைத்தேர்தலில் பிரவத் சௌத்ரி அமோக வெற்றி பெற்றார். கிட்டத்தட்ட 16,000 வாக்குகள் வித்தியாசத்தில் இவர் வெற்றிபெற்றார். 2018 திரிபுரா சட்டப் பேரவைத் தேர்தலின் போது சவுத்ரி  மீண்டும் தேர்தலில் போட்டியிட்டு வெற்றி பெற்றார், ஆனால் இந்த முறை மிகக் குறைந்த வாக்கு வித்தியாசத்தில் வெற்றி பெற்றார். திரிபுரா பூர்வகுடி மக்கள் முன்னணியின் தனஞ்சோய் திரிபுராவுக்கு எதிராக 193 வாக்குகள் அல்லது 0.48% வாக்குகள் வித்தியாசத்தில் இவர் வெற்றி பெற்றது மாநிலத்தில் மிக நெருக்கமான போட்டியாக இருந்தது.

மேலும் பார்க்கவும் 
 ஜிதேந்திர சௌத்ரி

மேற்கோள்கள் 

1976 பிறப்புகள்
வாழும் நபர்கள்
திரிபுரா அரசியல்வாதிகள்
இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
காரைக்குறிச்சி

காரைக்குறிச்சி (Karaikurichi) என்பது இந்தியாவின் தமிழ்நாடு மாநிலம் அரியலூர் மாவட்டத்தின் உடையார்பாளையம் தாலுக்காவில் உள்ள ஒரு கிராமம் ஆகும்.

மக்கள்தொகை 
2001 ஆம் ஆண்டு மேற்கொள்ளப்பட்ட மக்கள்தொகை கணக்கெடுப்பின்படி, காரைக்குறிச்சியில் 1928 ஆண்கள் மற்றும் 1850 பெண்கள் என மொத்தம் 3778 பேர் இருந்தனர்.

2011 ஆம் ஆண்டு மேற்கொள்ளப்பட்ட மக்கள்தொகை கணக்கெடுப்பின்படி இங்கு மொத்தம் 1049 குடும்பங்கள் வசித்தன. கிராமத்தின் மக்கள் தொகை 4223 ஆக இருந்தது. இதில் 2147 ஆண்கள் மற்றும் 2076 பெண்கள் இருந்தனர். 

காரைக்குறிச்சி கிராமத்தில் கீழ்க்கண்ட கோவில்கள் உள்ளன.

1. சிவன் கோயில் 

2. மாரியம்மன் கோயில்

மேற்கோள்கள் 

அரியலூர் மாவட்டத்திலுள்ள கிராமங்கள்
செர்க்களம் அப்துல்லா

செர்க்களம் அப்துல்லா (Cherkalam Abdullah , பிறப்பு: 15 செப்டம்பர் 1942 - 27 சூலை 2018) என்பவர் ஒரு இந்திய அரசியல்வாதி ஆவார். இவர் 1987 முதல் 2006 வரை மஞ்சேஸ்வரம் சட்டமன்றத் தொகுதியில் கேரள சட்டமன்ற உறுப்பினராக இருந்தார். இவர் இந்திய ஒன்றிய முஸ்லிம் லீக்கின் தலைவராகவும் பணியாற்றினார்.

வாழ்க்கை 
அப்துல்லா செப்டம்பர் 15, 1942 அன்று பரிகாத் முகமது ஹாஜிக்கும் ஆஸ்யம்மாக்கும் செர்க்களம் என்னும் ஊரில் பிறந்தார்.

தனிப்பட்ட வாழ்க்கை 
இவர் ஆயிசா என்னும் பெண்ணை மணந்தார். இவருக்கு 2 மகள் மற்றும் 2 மகன் ஆகவே இவருக்கு மொத்தம் 4 குழந்தைகள். இவரது முழு குடும்பமும் அரசியலில் இணைந்துள்ளனர்.

மேற்கோள்கள் 

காசர்கோடு மாவட்ட நபர்கள்
இந்திய ஒன்றிய முசுலிம் லீக் அரசியல்வாதிகள்
2018 இறப்புகள்
1942 பிறப்புகள்
மலையாள அரசியல்வாதிகள்
கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
தரில் மிட்செல்

தரில் யோசப் மிட்செல் (Daryl Joseph Mitchell, பிறப்பு: 20 மே 1991) நியூசிலாந்து துடுப்பாட்ட வீரர் ஆவார். இவர் நியூசிலாந்து அணிக்காக பல்துறைகளிலும் விளையாடி வருகிறார். இவர் உள்ளூரில் கேன்டர்பரி துடுப்பாட்ட அணியில் விளையாடுகிறார்.

200 இற்கும் அதிகமான உள்ளூர் போட்டிகளில் பங்குபற்றிய மிட்செல், 2019 இல் பன்னாட்டுப் போட்டிகளில் விளையாடத் தொடங்கினார். 2022 பெப்ரவரியில் ராஜஸ்தான் ராயல்ஸ் அணி 2022 இந்தியன் பிரீமியர் லீக் சுற்றில் விளையாட இவரை ஏலத்தில் வாங்கியது.

பன்னாட்டுப் போட்டிகள் 
2019 சனவரியில், மிட்செல் நியூசிலாந்தின் பன்னாட்டு இருபது20 அணியில் இந்தியாவுக்கு எதிரான தொடரில் விளையாட இணைக்கப்பட்டார். தனது முதலாவது இ20ப போட்டியை இந்தியாவுக்கு எதிராக 2019 பெப்ரவரி 6 அன்று விளையாடினார். 2019 நவம்பரில்,தேர்வு அணியில் இங்கிலாந்துக்கு எதிரான சுற்றில் விளையாடத் தேர்ந்தெடுக்கப்பட்டார். தனது 1-ஆவது தேர்வுப் போட்டியை இங்கிலாந்துக்கு எதிராக 2019 நவம்பர் 19 இல் விளையாடினார்.

சிறப்புகள் 
அபுதாபியில் இங்கிலாந்து, நியூசிலாந்து அணிகளுக்கிடையேயான பரபரப்பான அரையிறுதி மோதலின் முக்கியமான தருணத்தின் போது, இங்கிலாந்து பந்துவீச்சாளர் அடில் ரசீத்தை அவர் வழியில் தடுத்ததை உணர்ந்த பிறகு, ஒரு ஓட்டம் கூட ஓடக்கூடாது என்ற மிட்செல் எடுத்த முடிவுக்காக, 2021 ஐசிசி விருதுகளின் போது ஐசிசி துடுப்பாட்ட உணர்வு விருதை வென்றவராக இவர் பெயரிடப்பட்டார்.

மேற்கோள்கள்

வெளி இணைப்புகள்
 

1991 பிறப்புகள்
வாழும் நபர்கள்
மிடில்செக்ஸ் துடுப்பாட்டக்காரர்கள்
நியூசிலாந்துத் துடுப்பாட்ட வீரர்கள்
விசுடென் துடுப்பாட்டக்காரர்கள்
அதார் ஏரி

அதார் ஏரி ( ); அரே மாகாணத்தின் தாசுலிகே மாவட்டத்தில் உள்ள ஒரு ஏரி ஆகும். இது துருக்கியின் மிக உயரமான ஏரிகளில் ஒன்றாகும்.

நிலவியல் மற்றும் புவியியல் 
இது அரேயின் மையத்திலிருந்து 72 கிமீ தொலைவிலும் தாசுலிகேயின் மையத்திலிருந்து 38 கிமீ தொலைவில் உள்ள எர்சிசு எல்லைக்கு அருகில், தாசுலிகே எல்லைக்குள் அமைந்துள்ள அலாடாக் மலைகளின் மிக உயர்ந்த சிகரமான கோக்பாசி மலையின் புறநகர்ப் பகுதியில் அமைந்துள்ளது. ஏரியின் ஆழம் இன்னும் அறியப்படவில்லை.

மேற்கோள்கள் 

Coordinates not on Wikidata
துருக்கியின் ஏரிகள்
ஆயுத பூஜை

ஆயுத பூஜை அல்லது சரஸ்வதி பூஜை என்பது நவராத்திரி விழாவின் அங்கமான ஓர் இந்து சமய பண்டிகையாகும். இது இந்து நாட்காட்டியின்படி புரட்டாசி மாதம் வளர்பிறை நவமியிலும் பொது நாட்காட்டியின்படி செப்டம்பர் அல்லது அக்டோபர் மாதங்களில் ஒவ்வொரு ஆண்டும் கொண்டாடப்படுகிறது. தமிழ்க் கத்தோலிக்கக் கிறித்தவர்களும் இவ்விழாவையினை தங்களது வழிபாட்டு முறைக்கு ஏற்ப கொண்டாடுகின்றனர்.  இந்தியத் துணைக் கண்டம் முழுக்கக் கொண்டாடினாலும் வெவ்வேறு வழிபாட்டு முறைகளால் கொண்டாடப்படுகிறது.

இந்த நாளில் தங்களது தொழிலுக்குப் பயன்படும் கலப்பை, கருவிகள், ஆயுதங்கள், வாகனங்கள், புத்தகங்கள் போன்றவற்றை வைத்து இறைவழிபாடு செய்யப்படுகிறது. இதனை அஸ்திர பூஜை என்றும் அழைப்பர். பூஜைக்காக வைக்கப்பட்ட பொருட்கள் மறுநாள் விஜயதசமி வரை எடுக்கப்படாமல் இருக்கும். இவ்வாறு வழிபடுவதன் மூலம் தொழில் வளர்ச்சியும், கல்வியில் சிறந்த தேர்ச்சியும் பெறுவதாக இந்து சமயத்தவர்கள் நம்புகின்றனர்.

புராணக்கதை
புராணங்களின்படி இரண்டு கதைகள் சொல்லப்படுகின்றன. கவுரவர்களிடம் சூதாட்டத்தில் தோற்று பாண்டவர்கள் பதின்மூன்று ஆண்டுகள் வனவாசம் சென்றனர். பின்னர் ஓராண்டு அஞ்ஞாத வாசம் எனப்படும் ஆயுதங்களையும் அடையாளங்களையும் துறந்து வாழ்ந்து வந்தனர். இறுதியாக ஓராண்டு கழித்து ஒன்பது நாட்கள் விரதமிருந்து, பதுக்கி வைத்திருந்த ஆயுதங்களை வன்னி மரப் பொந்திலிருந்து ஆயுத பூஜை நாளில் வழிபட்டு அருச்சுனன் எடுத்ததாகக் கருதப்படுகிறது. மற்றொரு கதையில் மகாபாரத குருச்சேத்திரப் போருக்கு முன் விரதமிருந்து காளிதேவிக்கு ஆயுத பூஜையன்று அரவான் களப்பலி கொடுக்கப்பட்டதாகக் கருதப்படுகிறது.

இலக்கியத்தில்
பனிரெண்டாம் திருமுறையான பெரியபுராணத்தில் ஒன்பது நாள் வழிபாடு நடத்தி போரிடும் யானைகளுக்கு மரியாதை செய்வதாகக் குறிப்புள்ளது.

சிலப்பதிகாரத்தில், கொற்றவைக்கு நேர்த்திக்கடன்களைச் செய்யாவிட்டால் வெற்றியைத் தரமாட்டாள் என்ற வரிகளின் மூலம் கருவிகளைப் படைத்து வழிபாடும் முறையை அறியமுடிகிறது.

வாளுக்கு விழா எடுத்த செய்தியைப் பதிற்றுப்பத்தும் தொல்காப்பியமும் குறிப்பிடுகின்றன.

இதையும் பார்க்கலாம்
 விஜயதசமி
 வித்தியாரம்பம்
 குலு தசரா

மேற்கோள்கள்

செப்டம்பர் சிறப்பு நாட்கள்
அக்டோபர் சிறப்பு நாட்கள்
இந்து சமய விழாக்கள்
இந்தியாவில் மத விழாக்கள்
மக்மூத் பெகடா

சுல்தான் மக்மூத் பெகடா அல்லது முதலாம் மக்மூத் ஷா  (Mahmud Begada or Mahmud Shah I) ( ஆட்சி. 25 மே 1458 – 23 நவம்பர் 1511 ) குசராத்து சுல்தானகத்தின் மிக முக்கியமான சுல்தான் ஆவார். இளம் வயதிலேயே அரியணையில் அமர்ந்த இவர், பாவாகத் மற்றும் ஜூனாகத் கோட்டைகளை வெற்றிகரமாக போர்களில் கைப்பற்றினார்.  இது இவருக்கு பெகடா என்ற பெயரைக் கொடுத்தது. சம்பானேரை தலைநகராக நிறுவினார்.

இரண்டாம் குத்புத்தீன் அகமத் ஷாவின் மரணத்திற்குப் பிறகு, பிரபுக்கள் முதலாம் அகமத் ஷாவின் மகனான இவரது மாமா தாவூத் கானை அரியணையில் அமர்த்தினர். ஆனால் அரச குலத்தில் பிறக்காததால் உயர் பதவிகளுக்கு நியமித்து முறையற்ற செயலாகக் கருதப்பட்டது. ஏழு அல்லது இருபத்தேழு நாட்களுக்குள், இவர் பதவி நீக்கம் செய்யப்பட்டார். மேலும் 1459 இல் இவரது ஒன்றுவிட்ட சகோதரர் பதே கான், முதலாம் மக்மூத் ஷா என்ற பட்டத்துடன் பதின்மூன்று வயதில் அரியணையில் அமர்ந்தார்.

மேற்கோள்கள் 

1445 பிறப்புகள்
குசராத் வரலாறு
அலி மஸ்ஜித்

அலி மஸ்ஜித் (Ali Masjid) என்பது கைபர் கணவாயின் குறுகலான புள்ளியாகும். இது பாக்கித்தானின் கைபர் பக்துன்க்வாவின் கைபர் மாவட்டத்தில் அமைந்துள்ளது. இது லாண்டி கோட்டல் (பெசாவரின் மேற்கு) நகரத்திலிருந்து கிழக்கே 10 மைல் (16 கிமீ) தொலைவில் 3,174 அடி (967 மீ) உயரத்தில் உள்ளது. அலி மஸ்ஜித் அருகே உள்ள கைபரின் அகலம் முன்பு இரண்டு முழுமையாக ஏற்றப்பட்ட ஒட்டகங்கள் ஒன்றையொன்று கடந்து செல்ல முடியாத அளவுக்கு குறுகலாக இருந்தது. ஆனால் பின்னர் அது அகலப்படுத்தப்பட்டது.

பெயர்த் தோற்றம் 
இஸ்லாமிய தீர்க்கதரிசி முகம்மது நபியின் உறவினரான அலீயின் நினைவாக இது பெயரிடப்பட்டது. உள்ளூர் பாரம்பரியத்தின் படி இந்த இடத்திற்கு வருகை தந்த அலியின் நினைவாக இங்கு ஒரு மசூதியும் ஒரு விகாரையும் கட்டப்பட்டுள்ளது. அலியின் கையின் அடையாளங்களைக் கொண்ட ஒரு பெரிய கற்பாறையும் இங்குள்ளது.

வரலாறு 

அலி மஸ்ஜித் கைபர் கணவாயில் மிகக் குறுகிய இடத்தில் அமைந்துள்ளது. இது முகம்மது நபியின் உறவினரும் மருமகனுமான `அலி இபின் அபி தாலிப் (சுமார் 600-661) சன்னதியைக் கொண்டுள்ளது. கடம் மற்றும் அலி மஸ்ஜித் இடையே வர்த்தகப் பாதையில் செல்லும் போது, பயணிகள் சன்னதியில் பிரார்த்தனை செய்து கொள்ள தங்கள் வாகனத்தை இங்கே நிறுத்துவார்கள்.

இப்பகுதி முதலில் ஆப்கானித்தான் அமீரகத்துக்குள் இருந்தது. 1837 ஆம் ஆண்டில் ஆப்கானிய அமீர், தோஸ்த்து முகமது கான் (1793-1863) என்பவரால் அலி மஸ்ஜித் மேலே ஒரு கோட்டை கட்டப்பட்டது. சன்னதியும் கோட்டையும் மிகவும் கரடுமுரடான நிலப்பரப்பில் ஆழமான பள்ளத்தாக்கைக் கண்டும் காணாத வகையில் அமைந்துள்ளது.

அலி மஸ்ஜித் முதல் போர் 
அலி மஸ்ஜித் ஆங்கிலேய-ஆப்கான் போர்களின் போது போர்க்களமாக இருந்தது. 1842 ஆம் ஆண்டு முதல் ஆங்கிலேய-ஆப்கான் போரின் போது, கோட்டை ஆங்கிலேயர்களால் கைப்பற்றப்பட்டது. காபூலில் இருந்து பேரழிவுகரமான பின்வாங்கலின் போது, கர்னல் சார்லஸ் வைல்டின் கீழ் இருந்த ஒரு நிவாரணப் படை, கைபர் கணவாய் நுழைவாயிலில் அக்பர் கானின் ஆப்கான் துருப்புக்களால் தாக்கப்பட்டு பின்வாங்க வேண்டிய கட்டாயம் ஏற்பட்டது. பிரித்தானிய படையினர் கோட்டையை காலி செய்து ஜம்ருதுக்கு திரும்ப வேண்டிய கட்டாயம் ஏற்பட்டது.

அலி மஸ்ஜித் இரண்டாவது போர் 
நவம்பர் 1878 இல், இரண்டாம் ஆங்கிலேய ஆப்கானியப் போரின் போது, தளபதி சர் சாமுவேல் பிரவுன் தலைமையிலான பெசாவர் பள்ளத்தாக்கு களப் படை, பயாசு முகம்மதுவின் கீழ் ஆப்கானியர்களிடமிருந்து கோட்டையைக் கைப்பற்றியது .

மே 1879 இல், காண்டமாக் உடன்படிக்கையின் மூலம் கைபர் கணவாய் ஆங்கிலேயர்களின் கட்டுப்பாட்டில் வந்தது. அதன் பிறகு கோட்டை பிரித்தானிய இந்தியாவின் கீழ் இருந்தது. ஆங்கிலேயர்கள் பின்னர் அந்த இடத்தில் தங்கள் சொந்த கோட்டையை நிறுவினர். கைபர் கணவாயின் ஒரு முக்கிய இராணுவக் காவல் இடமாக வைத்திருந்தனர். கோட்டையில் ஒரு சிறிய கல்லறை உள்ளது. இதில் இரண்டாம் ஆப்கானித்தான் போரில் வீழ்ந்த பிரித்தானிய வீரர்களின் கல்லறைகள் ஆகும். பள்ளத்தாக்கு சுவர்கள் இங்கு பணியாற்றிய படைப்பிரிவுகளின் அடையாளங்களைக் கொண்டுள்ளன.

சான்றுகள் 

கைபர் பக்துன்வா மாகாணம்
சீலா குமாரி

சீலா குமாரி மண்டல் (Sheela Kumari Mandal) (பிறப்பு 1970) ஓர் இந்திய அரசியல்வாதி மற்றும் பீகார் மாநிலத்தின் மதுபானி மாவட்டத்தில் உள்ள புல்பரஸ் சட்டமன்றத் தொகுதியில் இருந்து பீகார் சட்டமன்ற உறுப்பினராகப் பணியாற்றுகிறார். ஐக்கிய ஜனதா தளம் சின்னத்தில் வெற்றி பெற்றார். இவர் தற்போது பீகார் அரசாங்கத்தில் போக்குவரத்து மற்றும் தகவல் தொடர்பு அமைச்சராக பணியாற்றி வருகிறார்.

தனிப்பட்ட வாழ்க்கை 
சீலா குமாரி மண்டல் 1991-ஆம் ஆண்டில் பொறியாளரான சைலேந்திர குமார் மண்டலை மணந்தார். இவர்களுக்கு ஒரு மகன் மற்றும் ஒரு மகள் உள்ளனர்.

இவரது மாமனார் தானிக் லால் மண்டலும் ஒரு அரசியல்வாதி மற்றும் இவரது மைத்துனர் பாரத் பூசன் மண்டலும் ஒரு அரசியல்வாதி ஆவார். இவர் லௌகாஹா சட்டமன்ற தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டுள்ளார்.

மேற்கோள்கள் 

1970 பிறப்புகள்
வாழும் நபர்கள்
பீகார் அரசியல்வாதிகள்
முர்சி மக்கள்

முர்சி மக்கள் (Mursi)கிழக்கு ஆப்பிரிக்காவில் உள்ள எத்தியோப்பியா நாட்டின் தென்மேற்கில் தெற்கு சூடான் எல்லையை ஒட்டிய பகுதிகளில், சுர்மா மொழிக் குடும்பத்தில் ஒன்றான முர்சி மொழி பேசும் பழங்குடி மக்கள் ஆவார். 2007ம் ஆண்டின் மக்கள் தொகை கணக்கெடுப்பின்படி, முர்சி மக்கள் தொகை 11,500 ஆக இருந்தது. இவர்களில் 848 பேர் நகர்புறங்களில் வாழ்கின்றனர். இம்மக்கள் மலைகளுக்கிடையே பாயும் ஓமோ ஆறு மற்றும் மகோ ஆறுகளுக்கு இடையே, எத்தியோப்பியா நாட்டின் தனிமையான, தொலைதூரப் பகுதியில் வாழ்கின்றனர். இவர்களின் அண்மைப் பகுதிகளில் ஆரி, பன்னா, போடி, காரோ, வெக்கு, யாங்கடோம் மற்றும் சுர்மா பழங்குடி மக்கள் வாழ்கின்றனர். எத்தியோப்பிய அரசு இம்மக்களை சுர்மா பழங்குடி வகுப்பில் சேர்த்துள்ளனர்.

சமயம் & பண்பாடு 

 

முர்சி மக்கள் ஆன்ம வழிபாடு (நீத்தார் வழிபாடு) கடைபிடிக்கின்றனர். நகர்புறங்களில் வாழும் சில முர்சி மக்கள் கிறிஸ்தவ சமயத்தை பின்பற்றுகின்றனர்.முர்சி மற்றும் சுர்மா பழங்குடி பெண்கள் 15வது வயதில் உதட்டில் மர வட்டுகள் அணிகின்றனர். மேலும் சிலர் கூடுதல் பணம் சம்பாதிப்பதற்காக, சுற்றுலாப் பயணிகளைக் கவரும் வகையில் அவை அதிகளவில் அணிகின்றனர்.

மேற்கோள்கள்

மேலும் படிக்க
 (2000) Pancorbo, Luis: "Los labios del río Omo" en "Tiempo de África", pp. 176–190. Laertes. Barcelona. 
 (2007) Silvester, Hans: Les Habits de la Nature Editions de la Martinière

வெளி இணைப்புகள்

Mursi Online
People of Africa
The Mursi Language
National Geographic Photo Gallery
Mursi in danger of denial of access or displacement
An anthropologist's comments on the Mursi and the Omo Park situation (also available as a Word file)
African Parks Foundation
Mursi Online page on the Mursi 'Surmic' language (tugo)
Full-text documents and journal articles about the Mursi (Forced Migration Online, Digital Library)
https://www.youtube.com/watch?v=9PUSPE_7ek8&t=4s Walking With The Mursi is an adventure/travel documentary spanning four continents as David Willing hikes 500 km across Ethiopia's remote Omo Valley with Mursi tribes.

ஆப்பிரிக்காவின் பழங்குடிகள்
எத்தியோப்பியா
கான் யூனிசு

கான் யூனிசு (, translation: Caravansary [of] Jonah) என்பது காசாக்கரையின் தெற்குப் பகுதியில் அமைந்துள்ள பாலத்தீனிய நகரமாகும். பாலத்தீனிய புள்ளியியல் நடுவண் செயலகம் அளித்துள்ள தகவலின்படி 2007 ஆம் ஆண்டில் 142,637 பேர்; 2010 ஆம் ஆண்டில் 202,000 பேர்; 2012 ஆம் ஆண்டில் 350,000 பேர் என்பதாக இந்நகரத்தின் மக்கட்தொகை இருந்தது. நடுநிலக் கடலுக்கு கிழக்கே 4 கி.மீ (2.5 மைல்கள்) தொலைவில் அமைந்திருக்கும் இந்நகரில் பாலைவனத்தை ஒத்த தட்பவெப்பநிலை நிலவுகிறது. கோடைக்காலத்தில் அதிகபட்சமாக 30°C வெப்பநிலையும், குளிர்காலத்தில் 10°C வெப்பநிலையும் இருக்கும். ஆண்டு மழையளவு 260 மில்லிமீட்டர் (10.2 அங்குலம்) ஆகும். 

கான் யூனிசு தொகுதி, பாலத்தீனிய சட்ட மேலவையில் 5 உறுப்பினர்களைக் கொண்டுள்ளது. 2006 ஆம் ஆண்டில் நடந்த பாலத்தீனிய சட்ட மேலவைக்கானத் தேர்தலில், ஹமாஸ் இயக்கத்தின் உறுப்பினர்கள் 3 பேரும், ஃபத்தா இயக்கத்தின் உறுப்பினர்கள் 2 பேரும் தேர்ந்தெடுக்கப்பட்டனர். இந்நகரம் தற்போது ஹமாஸ் குழுவால் நிர்வகிக்கப்படுகிறது.

மேற்கோள்கள்

நூலடைவு

வெளியிணைப்புகள்

Khan Younis, articles from UNWRA
Welcome To The City of Khan Yunis
close-up map of Gaza
Air photo of Khan Yunis, 1946, with key to sites - Eran Laor Cartographic Collection, இசுரேல் தேசிய நூலகம்

காசாக்கரையிலுள்ள நகரங்கள்
பாலஸ்தீன நகரங்கள்
இரகுநாத் பிரசன்னா

பண்டிட் இரகுநாத் பிரசன்னா (Raghunath Prasanna) (1913 - ஜூன் 1999) என்பவர் இந்தியாவின் பாரம்பரிய இசைக்கருவிகளான செனாய் மற்றும் பன்சூரி ஆகியவற்றை இசைக்கும் கலைஞர் ஆவார். இவர் பன்சூரி வாசிப்பதில் செனாய் நுட்பங்களைப் பயன்படுத்துவதில் அறியப்பட்டார். மேலும் குரல் இசையாலும் ஈர்க்கப்பட்டார்.

சொந்த வாழ்க்கை 
ரகுநாத் உத்தரபிரதேச மாநிலத்தில் உள்ள வாரணாசியில் 1913 இல் பிறந்தார்.

இவர் சரசுவதி தேவி என்பவரை மணந்தார். இவர்களுக்கு ஏழு குழந்தைகள் இருந்தனர். அவர்களில் இராசேந்திர பிரசன்னா என்பவரும் தனது தந்தையைக் போலவே செனாய் மற்றும் பன்சூரி இசைக் கலைஞர். மற்றொரு மகன்களான இரிசப், இராசேசு மற்றும் இரித்தேசு ஆகியோர் பன்சூரி வாசிக்கிறார்கள்.

தொழில் 
இரகுநாத் பிரசன்னா, செனாய் இசைக்கலைஞரான தனது தந்தை கௌரி சங்கரிடமும், வாரணாசியைச் சேர்ந்த தௌஜி மிசுராவிடமும் இசைப் பயிற்சி பெற்றார். அதுவரை செனாய் வாசிப்பதற்காக அறியப்பட்ட குடும்ப பாரம்பரியத்தில் பன்சூரி கலையை (திரிபுரா பன்சூரி மற்றும் கிருஷ்ண பன்சூரி) அறிமுகப்படுத்திய முதல் நபராவார். 

சிறு வயதிலேயே, பிரசன்னா இலக்னோ, பிரயாக்ராஜ் மற்றும் ராஞ்சி உள்ளிட்ட பல்வேறு அனைத்திந்திய வானொலி நிலையங்களில் பணியாளர் கலைஞராக பணியாற்றினார். பின்னர், இவர் பனாரசு இந்து பல்கலைக்கழகத்தில் பயின்றார், இறுதியில் இந்திய அரசின் பாடல் மற்றும் நாடகப் பிரிவில் இடம் பெற்றார். இரகுநாத் திரிபுரா மற்றும் கிருஷ்ணா பன்சூரிகளை வாசிப்பதற்காகவும் அறியப்பட்டார்.

இசையிலாளர் அலைன் டேனிலோ 1955 ஆம் ஆண்டு இந்தியன் கிளாசிக்கல் மியூசிக் என்ற இசைத் தொகுப்பில் இவரது செனாய் மற்றும் திரிபுரா பன்சூரியை பதிவு செய்துள்ளார். பிரசன்னா, 1996 இல் சங்கீத நாடக அகாதமி விருது பெற்றவர்.

சான்றுகள்

வெளி இணைப்புகள் 

சங்கீத நாடக அகாதமி விருது பெற்றவர்கள்
செனாய் இசைக் கலைஞர்கள்
1999 இறப்புகள்
1913 பிறப்புகள்
இராசேந்திர பிரசன்னா

இராசேந்திர பிரசன்னா ( Rajendra Prasanna; பிறப்பு 15 ஏப்ரல் 1956) என்பவர் இந்தியாவின் பாரம்பரிய இசைக்கருவிகளான செனாய் மற்றும் பன்சூரி ஆகியவற்றை இசைக்கும் கலைஞர் ஆவார்.

இராசேந்திரன் இந்தியாவின் உத்தரப் பிரதேசத்தில் உள்ள வாரணாசியில் பிறந்தார். தனது தந்தை இரகுநாத் பிரசன்னா மற்றும் மாமாக்கள் போலாநாத் பிரசன்னா, விஷ்ணு பிரசன்னா ஆகியோரிடம் இசை கற்றார். எழுபதுகளின் ஆரம்பத்தில் இவரது குடும்பம் தில்லிக்கு குடிபெயர்ந்தது. பின்னர் இவர் அபீசு அகமது கான் மற்றும் சர்பராசு உசைன் கான் ஆகியோரின் சீடரானார். பெனாரசு கரானாவின் பாடகர் மகாதேவ் மிசுராவிடமும் இசையைக் கற்றார்.

நிகழ்ச்சிகள் 

எடின்பர்க் திருவிழா ( ஐக்கிய இராச்சியம் ), சிட்னி ஒப்பேரா மாளிகை, இசை, கலை மற்றும் நடன உலகத் திருவிழா ( ஆத்திரேலியா, நியூசிலாந்து ) போன்ற இடங்களில் தனது இசை நிகழ்ச்சிகளை நடத்தியுள்ளார்.  1997 இல் அமெரிக்கா, கனடா மற்றும் சுவிட்சர்லாந்தில் நடைபெற்ற "இந்தியாவின் சுதந்திரத்திற்கான பொன்விழா" கொண்டாட்டத்திற்கான உலக இசை விழாவிலும் இவர் நிகழ்த்தினார். மேலும் இலண்டன் இசைக்கலைஞர் ஜார்ஜ் என்பவரின் நினைவஞ்சலி இசை நிகழ்ச்சியிலும், பிரான்சில் ஓப்பேரா டி லியோனிலும் நிகழ்த்தியுள்ளார்.

மேற்கோள்கள்

வெளி இணைப்புகள்
Official website

சங்கீத நாடக அகாதமி விருது பெற்றவர்கள்
செனாய் இசைக் கலைஞர்கள்
வாழும் நபர்கள்
1956 பிறப்புகள்
இந்துஸ்தானி இசை புல்லாங்குழல் கலைஞர்கள்
மல்லிகைத் தேநீர்

மல்லிகைத் தேநீர் அல்லது மல்லிப்பூ தேநீர்(茉莉花茶; பின்யின்: மோ லி ஹுவா ச்சா, ஆங்கிலம்:Jasmine tea)  சீன மக்களால் பருகப்படும் தேநீர் வகைகளில் ஒன்றாகும். அங்கு இதனை மல்லிகைப் பூ தேநீர் என்றழைக்கிறார்கள். இந்திய தாயக மலர்களில் ஒன்றான அரபு மல்லி என்று உலகின் பல இடங்களிலும் அழைக்கப்படும் மல்லிகை இனத்திலிருந்து இத்தேநீர் உருவாக்கப்படுகிறது. இதனை சீனர்கள் ஆயிரம் ஆண்டுகளாக தயாரிப்பதாகக் கூறுகின்றனர். தயாரிப்பு முறையானது, பெரும்பாலும், பச்சைத் தேநீர் என்பதன் அடிப்படையிலுள்ளது.  ஆனால், சில நேரங்களில் ஓலாங்க் அடிப்படையிலும் தயாரிக்கின்றனர். இதன் தயாரிப்பு முறையானது மிக அதிக கட்டுப்பாடுகளைக் கொண்டது. ஈரிலைஅமைவில்(Bifoliatum) உள்ள தேயிலைகளோடு ஒரு குறிப்பிட்ட அளவு மலர்ந்த மல்லிகைப் பூக்கள் பக்குவபடுத்தப்பட்டு கலக்கப்படுகின்றன.

மல்லிகைப் பூவின் தரம்

உயர்தர மல்லிகை தேயிலையை உற்பத்தி செய்வதற்கு, அதன் அடிப்படையாகப் பயன்படுத்தப்படும் தேயிலை இலைகளின் தரத்துடன், மல்லிகைப் பூக்களின் தரமும் முக்கியமானதாகும். தரம் என்பது பூக்களின் தோற்றத்தையும், புத்துணர்ச்சியையும் மட்டும் குறிப்பதல்ல; நறுமணத்தை வெளியிடுவதில் பூக்களின் வளர்ச்சி நிலையையும் குறிக்கிறது. மல்லிகை பூக்கள் ஒரு நாள் மட்டுமே பூத்து, 12 முதல் 20 மணிநேரம் வரை மலர்ந்து இருக்கும் இயல்புடையது. பொதுவாக மாலை 6 முதல் 8 மணி வரை இரவில் பூக்கள் பூத்திருக்கும். மல்லிகை உற்பத்தியாளர்கள் பொதுவாக பகலில் பூ மொட்டுகளைப் பறிப்பார்கள். பறிக்கப்பட்ட பூ மொட்டுகள் சேமித்து வைக்கப்படுவதில்லை, ஆனால் அந்த இரவில் நறுமண செயல்முறைக்காக நேரடியாக தேயிலை தொழிற்சாலைகளுக்கு வழங்கப்படுகின்றன. மல்லிகைப் பூக்களை பறிப்பதில் அனுபவம் தேவை, பறித்த மொட்டுகள் அந்த இரவில் பூக்க வேண்டும். ஏற்கனவே மலர்ந்த மொட்டுகள் பயன்படுத்த முடியாதவை; பறித்த மொட்டுகள் இரவில் மலரா விட்டாலும் அதனை பயன்படுத்தமாட்டர்.

மல்லிகை தேயிலைத் தூள்

மல்லிகை மலரின் வாசம் மற்றும் நறுமணம் ஆகியவற்றை உட்கிரகிப்பதற்குத் தேயிலைக்கு நான்கு மணி நேரங்கள் பிடிக்கும். மிக உயர் தரங்களுக்கு இந்த செய்முறையானது ஏழு முறைகள் வரையிலும் மீண்டும் மீண்டும் செய்யப்படும். காரணம், மலர்களின் உள்ளார்ந்த ஈரப்பசையை தேயிலை உட்கிரகித்து விட்டால், அது கெடாதிருக்க அதனை மறுதீயிட வேண்டும். பயன்படுத்தப்பட்ட மலர்களை இறுதிப் பொருளிலிருந்து நீக்கலாம் அல்லது நீக்காமலும் விடலாம். காரணம் இந்த மலர்கள் முழுதும் வறண்டு வாசமற்றே இருக்கும். அடர்த்தி மிகுதியான தேயிலைகளிலிருந்து இதழ்களை ஊதி நீக்குவதற்கு ராட்சசக் காற்றாடிகள் பயன்படுகின்றன. அசாமிய தேநீர் மல்லியும், இத்தயாரிப்பில் ஒரு குறிப்பிட்ட அளவு கலந்து உருவாக்கப்படுகிறது.

இத்தேநீரின் வேதிப்பண்புகள்
ஐட்டன்(Aiton); α-பார்னசீன்(α-farnesene); 3-ஹைட்ராக்ஸி-3-மெத்தில்குளூட்டரில் கோஎன்சைம் ஏ சின்தேஸ்( 3-hydroxy-3-methylglutaryl coenzyme A synthase  - HMGS); 3-ஹைட்ராக்ஸி-3-மெத்தில்குளூட்டரில் கோஎன்சைம் ஏ ரிடக்டேஸ் ( 3-hydroxy-3-methylglutaryl coenzyme A reductase - HMGR); ஃபார்னெசில் பைரோபாஸ்பேட் சின்தேஸ் (farnesyl pyrophosphate synthase  - FPPS); லோவாஸ்டாடின்(lovastatin); டெர்பீன் சின்தேஸ் (terpene synthase - TPS)  ஆகியவை இருப்பதால் உடலுக்கும், மருத்துவ பயன்பாடுகளுக்கும் ஏற்றது.

காட்சிக்கூடம்

மேற்கோள்கள் 

பானங்கள்
மல்லிப் பேரினத் தொடர்புடையவை
வி. கார்த்திகேய பாண்டியன்

வி. கார்த்திகேய பாண்டியன் (V. K. Pandian) இந்திய ஆட்சிப் பணி மேனாள் அதிகாரியும் தற்போதைய ஒடிசா மாநிலத்தின் மாற்றத்திற்கான முயற்சிகளை மேற்கொள்ளும் 5டி  (Transformational Initiatives) திட்ட அமைச்சரும் ஆவார்.

இளமைக் காலம்
1974 ஆம் ஆண்டு மதுரை மாவட்டம் மேலூர் அருகேயுள்ள கூத்தப்பன்பட்டி என்ற ஊரில் பிறந்தவர். தமிழ்நாடு விளையாட்டு மேம்பாட்டு ஆணையத்தின் நெய்வேலி விளையாட்டு விடுதியில் தங்கிப் படித்தார். மதுரை ஒத்தக்கடையிலுள்ள வேளாண் கல்லூரி மற்றும் ஆராய்ச்சி நிலையத்தில் இளங்கலையும் தில்லியில் இந்திய வேளாண் ஆராய்ச்சி நிறுவனத்தில் முதுநிலையும் படித்தார். தமிழ்நாட்டில் பிறந்த வி. கா. பாண்டியன் ஒடிசாவினைச் சேர்ந்த இந்திய ஆட்சிப் பணி அதிகாரி சுஜாதா என்பவரை மணந்தார்.

இந்திய ஆட்சிப்பணி
வி. கா. பாண்டியன் தமிழ்நாட்டினைச் சேர்ந்த 2000ஆம் ஆண்டில் இந்திய ஆட்சிப் பணிக்குத் தேர்ந்தெடுக்கப்பட்ட அதிகாரி ஆவார். இவர் ஒடிசா ஆட்சிப் பணி அதிகாரியாக 2002ஆம் ஆண்டில் களஹாண்டி மாவட்டத்தில் தரம்கார்க்கில் துணை ஆட்சியராகப் பணியில் சேர்ந்தார். பின்னர், 2005ஆம் ஆண்டில், மயூர்பஞ்சு மாவட்டத்தின் ஆட்சியராக நியமிக்கப்பட்டார். இங்கு இவரது பணி போராளி குழுக்களின் பரவலைக் குறைக்க நிர்வாகம் எவ்வாறு செயல்பட முடியும் என்பதற்கு உதாரணமாக செயல்பட்டார். 2007-ல் பாண்டியன் கஞ்சாம் மாவட்ட ஆட்சியராக பணி மாறுதல் பெற்றார். இப்பணிகளில் பாண்டியன் திறமையாகச் செயல்பட்டதன் காரணமாக மாநில முதல்வர் நவீன் பட்நாயக்கின் தனிச் செயலாளராக 2011 முதல் பணியாற்றும் வாய்ப்பினைப் பெற்றார். 2019ஆம் ஆண்டு நவீன் பட்நாயக் மீண்டும் முதல்வராகப் பதவியேற்ற பின்னர் கூடுதல் பொறுப்புகள் பாண்டியனுக்கு வழங்கப்பட்டன.

மாநில அமைச்சராக
பாண்டியன் அரசுப் பதவியிலிருந்து அரசியலில் சேரலாம் என எதிர்க்கட்சிகள் கூறிவந்த நிலையில் தனது அரசுப் பதவியிலிருந்து 23 அக்டோபர் 2023 அன்று விருப்ப ஓய்வு பெற்ற நிலையில் ஆளும் பிஜு ஜனதா தளம் கட்சியில் இணைந்தார்.இந்நிலையில் ஒடிசா மாநில மாற்றத்திற்கான முயற்சிகள் நவீன ஒடிசா திட்ட அமைச்சராக நியமிக்கப்பட்டுள்ளார்.

விருதுகள்
பாண்டியன் சிறப்பாக பணியாற்றியதைத் தொடர்ந்து பல விருதுகள் பெற்றுள்ளார். அவை:
 பொதுப்பணித் துறையின் மறுவாழ்வுக்காக இந்தியக் குடியரசுத் தலைவரின் தேசிய விருது.
 'ஹெலன் கெல்லர் விருது'
 கஞ்சாம் மாவட்ட ஆட்சியராக, எய்ட்ஸ் நோயால் பாதிக்கப்பட்டவர்களுக்காக பணியாற்றியதற்கான தேசிய விருது, சுகாதாரம் மற்றும் குடும்ப நல அமைச்சகம், இந்திய அரசு
 மகாத்மா காந்தி தேசிய ஊரக வேலை உறுதியளிப்புச் சட்டத்தினை செயல்படுத்தி நாட்டின் சிறந்த மாவட்டமாகக் கஞ்சாம் மாவட்டத்திற்கான தேசிய விருது இரண்டு முறை - இந்தியப் பிரதமரால் வழங்கப்பட்டது.

மேற்கோள்கள்

இந்திய ஆட்சிப் பணி அலுவலர்கள்
ஒடிசா அரசியல்வாதிகள்
வாழும் நபர்கள்
1974 பிறப்புகள்
மதுரை மாவட்ட நபர்கள்
மீனாட்சி சௌத்ரி

மீனாட்சி சௌத்ரி (Meenakshi Chaudhary) ஓர் இந்திய நடிகையும், வடிவழகியும் அழகுப் போட்டி வெற்றியாளரும் ஆவார். இவர் தெலுங்கு மற்றும் தமிழ் திரைப்படங்களிலும் தோன்றுகிறார். இவர் பெமினா மிஸ் இந்தியா 2018 போட்டியில் அரியானா மாநிலத்தைப் பிரதிநிதித்துவப்படுத்தினார். அதில் மிஸ் கிராண்ட் இந்தியாவாக முடிசூட்டப்பட்டார். மிஸ் கிராண்ட் இன்டர்நேஷனல் 2018 இல் இந்தியாவைப் பிரதிநிதித்துவப்படுத்தினார். மேலும், இரண்டாம் இடத்தை அடைந்தார். இவர் 2021 இல் தெலுங்கு திரைப்படமான இசட வாகனமுலு நிலுபரடு மூலம் திரைப்படத்தில் அறிமுகமானார்.

மேற்கோள்கள் 

இந்திய நடிகைகள்
தெலுங்குத் திரைப்பட நடிகைகள்
இந்தி தொலைக்காட்சி நடிகைகள்
மேவா ஆறு

மேவா ஆறு நேபாள நாட்டின் கோசி ஆற்றமைப்பின் ஒரு பகுதியாக இருக்கும் தாமூர் ஆற்றின் முக்கிய துணை ஆறாகும்.  கிழக்கு நேபாளத்தின் தாப்லேஜங் மாவட்டத்தில் அமைந்துள்ள இந்த ஆறு ஹாங்ட்ருங் கிராமத்தின் அருகே தாமூர் ஆற்றில் கலக்கிறது.

பல்லுயிர் பெருக்கம்
மேவா ஆற்றின் பள்ளத்தாக்கு கடல் மட்டத்திலிருந்து 700 மீ முதல் 3900 மீ வரையிலான உயரத்தில் நிலப்பரப்பைக் கொண்டுள்ளது. இந்த ஆற்றின் பள்ளத்தாக்கு வலசைபோதல் காலத்தில் பறவைகளுக்கு தங்குமிடமாகத் திகழ்கிறது.

உள்கட்டமைப்புகள்
இந்த ஆறானது ஒரு பெரிய நீர்மின் உற்பத்தி மையம்  மற்றும் கீழ்காணும் பல திட்டங்கள் கட்டுமான நிலையில் உள்ளன.
 மீ கோலா நீர்மின் திட்டம் (50 மெகாவாட்)
 மத்திய மேவா நீர்மின் திட்டம் (49 மெகாவாட்)
 பாலுன் கோலா நீர்மின் திட்டம் (21 மெகாவாட்), (மேவா ஆற்றின் துணை நதியில்)

மேற்கோள்கள்

நேபாள ஆறுகள்
சங்கர்ஷணர்

சங்கர்ஷணர் (Saṃkarṣaṇa) கலப்பையை ஆயுதமாகக் கொண்டவர் எனப்பொருள் வசுதேவருக்கும் முதல் மனைவி ரோகிணி தேவிக்கும் பிறந்தவர் பலராமன் மற்றும் சுபத்திரை ஆவர். வசுதேவருக்கும்-இரண்டாம் மனைவி தேவகிக்கும் பிறந்தவர் கிருஷ்ணர் ஆவர். பலராமன் எனும் சங்கர்ஷணர் யாதவர்களில் ஒரு பிரிவினரான விருஷ்ணி குலத் தலைவராக அறியப்பட்டார். விஷ்ணுவின் அவதாரமாக சங்கர்ஷணர் அறியப்பட்டார். பிற்காலத்தில் வைணக் கோயில்களில் சங்கர்ஷணர் வழிபாடு நிலவியது.  

பரவாசுதேவர், சங்கர்ஷணர், அனிருத்தன், பிரத்திம்யும்மனன் என்ற பெயர்களில், நாராயணனாகிய பரம்பொருள் தன்னையே இந்நால்வராக்கிக்கொண்டு படைப்பு முதலிய தொழில்களில் ஈடுபடுகிறார்; பரவாசுதேவர் மற்ற மூவருடைய பணிகளுக்கு தலைவராக இருக்கிறார். ஆகமத்தை ஒட்டி நடக்கும் வைணவ ஆலய வழிபாட்டில் இந்த வியூக நிலைக்கும் பெயர்களுக்கும் அதிக இடம் உள்ளது.  வைணவக் கோயில்களில் சங்கர்ஷணருக்கு தனிச்சன்னதிகள் உண்டு.

சங்கர்ஷணர் சின்னம் கிமு 100

ஹேலியோடோரஸ் தூண் அருகே அமைந்த பெஸ்நகரத்தில் விருஷ்ணி குல நாயகர்களான கிருஷ்ணன், பலராமன் என்ற சங்கர்ஷணர், அனிருத்தன், பிரத்தியும்மனன் ஆகியோரின் வழிபாடு குறித்தான சிற்பங்கள் கண்டெடுக்கப்பட்டது.

ஆத்திபாத பிராமி கல்வெட்டு
இராஜஸ்தான் மாநிலத்தின் ஆத்திபாத பிராமி கல்வெட்டில் கிமு முதல் நூற்றாண்டில் நாராயணனுடன் வாசுதேவர் மற்றும் சங்கர்ஷணர் வழிபாடு குறித்துள்ளது.

மேற்கோள்கள்

மேலும் காண்க

 

 
 
BHATTACHARYA, Gouriswar: Vanamala of Vasudeva-Krsna-Visnu and Sankarsana-Balarama. In: Vanamala. Festschrift A.J. Gail. Serta Adalberto Joanni Gail LXV. diem natalem celebranti ab amicis collegis discipulis dedicata. Gerd J.R. Mevissen et Klaus Bruhn redigerunt. Berlin 2006; pp. 9–20.
COUTURE, André: The emergence of a group of four characters (Vasudeva, Samkarsana, Pradyumna, and Aniruddha) in the Harivamsa: points for consideration. Journal of Indian Philosophy 34,6 (2006) 571–585.

திருமாலின் அவதாரங்கள்
அலவத்தேகமை

அலவத்தேகம என்பது இலங்கையில் உள்ள ஒரு கிராமம் ஆகும். இது மத்திய மாகாணத்தின் கண்டி மாவட்டத்தில் அமைந்துள்ளது. இதன் மக்கட்டொகை 1881இல் 171 ஆகவும் 1891இல் 135 ஆகவும் காணப்பட்டது.

வரலாறு 
ஆச்சிபால்ட் கம்பெல் லோரி தனது 1896இல் வெளியிட்ட தனது இலங்கை பற்றிய குறிப்பில் இந்தக் கிராமத்தில் வசிப்பவர்கள் துரையா சாதியின் ஒரு பகுதியான "பன்ன துராயோ" (புல் வெட்டுபவர்கள்) என்ற சாதியினர் என்று விவரிக்கிறார்.

வெளி இணைப்புகள் 
தொகைமதிப்பு மற்றும் புள்ளிவிபரத் திணைக்களம், இலங்கை

மேற்கோள்கள் 

கண்டி மாவட்டத்தில் உள்ள ஊர்களும் நகரங்களும்
மத்திய அனதோலியா பிராந்தியம்

மத்திய அனதோலியா பிராந்தியம் (Central Anatolia Region (), துருக்கியின் 7 புவியியல் பிரதேசங்களில் ஒன்றாகும். இதன் தலைமையிடம் அங்காரா நகரம். பிற நகரங்கள் கோன்யா, கைசெரி, எஸ்கிசெரி, சிவாஸ் மற்றும் அக்சராய் ஆகும்.

அமைவிடம்
இப்பிராந்தியம் துருக்கியின் நடுப்பகுதியில் உள்ளது. இதன் மேற்கில் ஏஜியன் பிராந்தியம், வடக்கில் கருங்கடல் பிராந்தியம், கிழக்கில் கிழக்கு அனடோலியா பிராந்தியம் மற்றும் தெற்கில் மத்தியதரைக் கடல் பிராந்தியம் உள்ளது.

புவியியல்
இப்பிராந்தியத்தில் உள்ள மத்திய அனதோலியா ஸ்டெப்பிப் புல்வெளிகளை வெப்பமண்ட புல்வெளிகள், சாவன்னா நிலங்கள் மற்றும் புதர் நிலங்கள் என வகைப்படுத்தப்படுத்தப்பட்டுள்ளது.

பிராந்தியத்தின் மாகாணங்கள்
 அக்சராய் மாகாணம்
   கோரக்கலே மாகாணம்
 கோரேஹிர் மாகாணம்
      நெவ்ஷீர் மாகாணம்
 நீட் மாகாணம்
 அங்காரா 
  கான்கியரி மாகாணம்
 எஸ்கிசெஹிர் மாகாணம்
  கரமன் மாகாணம்
 கெய்சேரி மாகாணம்
 கொன்யா மாகாணம்
     சிவாஸ் மாகாணம்
 யோஸ்கட் மாகாணம்

தட்ப வெப்பம்

இதனையும் காண்க
துருக்கியின் பிராந்தியங்கள்
 கிழக்கு அனடோலியா பிராந்தியம்
 தென்கிழக்கு அனதோலியா பிராந்தியம்
 மத்தியத்தரைக் கடல் பிராந்தியம்
ஏஜியன் பிராந்தியம்
கருங்கடல் பிராந்தியம்
மர்மரா பிராந்தியம்
 அனத்தோலியா
 லெவண்ட்

மேற்கோள்கள்

வெளி இணைப்புகள் 
 

துருக்கியின் பிராந்தியங்கள்
கிரைசோயாசுமினம் உமைல்

கிரைசோயாசுமினம் உமைல் (தாவர வகைப்பாட்டியல்: Chrysojasminum humile) என்பது முல்லைக் குடும்பத்தின் தாவரங்களில் ஒன்றாகும். 1753 ஆம் ஆண்டு இது குறித்த முதல் பதிப்பேடு உள்ளது.. பின்பு, 2014 ஆம் ஆண்டு தாவரவியல் ஆய்வாளர்களால், இத்தாவரம் மல்லிப் பேரினத்தில் இருந்து, மஞ்ச மல்லிப் பேரினத்திற்கு (Jasminum--> Chrysojasminum) மாற்றப்பட்டது. இந்த மஞ்ச மல்லிப் பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. தோட்டங்களுக்குரிய பல பயிரிடும் வகைகள் உருவாக்கப்பட்டன. இதற்காக ஓரினத்திற்கு(J. reevesii ) ,  விருதும்  வழங்கப்பட்டது  இதன் இப்போதைய தாவரவியல் பெயர் , Jasminum humile என்பதில் இருந்து,	Chrysojasminum humile என மாற்றியமைக்கப் பட்டது.

வளரியல்பு
 உயரம் வளரும்;   அகலம் பரந்து இருக்கும். இவற்றின் தண்டு வட்ட வடிவிலும், தடித்தும் அமைந்து செடி பருத்து காணப்படும்.  இலைகள் அடர் பச்சை நிறமாகவும், ஏறத்தாழ 5 செ.மீ நீளமாகவும், 5-7 இலைத்தாளையும் கொண்டிருக்கும். பனிக்காலங்களில் இதன் மொட்டுகள் உறைந்தும் இருக்கும். கோடை, இளவேனிற் காலங்களில் இதன் பூக்கள் மலரும் இயல்புடையது. ஏறத்தாழ ஆறு பூக்கள் ஒன்றாக பூச்செண்டு போல தோற்றமளிக்கும்.

குறிப்புகள்

மேற்கோள்கள்

வெளியிணைப்புகள்

பூக்கும் தாவரங்கள்
மஞ்ச மல்லிப் பேரினம்
மதீரா மஞ்ச மல்லி

மதீரா மஞ்ச மல்லி (தாவர வகைப்பாட்டியல்: Chrysojasminum odoratissimum, யாசுமினம் ஓடோராடிசிமம்) என்பது முல்லைக் குடும்பத்தின் தாவரங்களில் ஒன்றாகும். 1753 ஆம் ஆண்டு இது குறித்த முதல் பதிப்பேடு உள்ளது.. பின்பு, 2014 ஆம் ஆண்டு தாவரவியல் ஆய்வாளர்களால், இத்தாவரம் மல்லிப் பேரினத்தில் இருந்து, மஞ்ச மல்லிப் பேரினத்திற்கு (Jasminum--> Chrysojasminum) மாற்றப்பட்டது. இம்மஞ்ச மல்லிப் பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், இதன் தாயகமாக மதீரா தீவு கருதப்படுகிறது. இவற்றின் மணம் அதிகமாக இருப்பதால் இப்பெயர் பெற்றது. எனவே, இதன் இப்போதைய தாவரவியல் பெயர் , Jasminum odoratissimum என்பதில் இருந்து,	Chrysojasminum odoratissimum என மாற்றியமைக்கப் பட்டது.

பேரினச்சொல்லின் தோற்றம் 
அரபி மொழியில்,   யாச(அ)மின் (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும்.  பாரசீக மொழியில் யாசுசுமின் (یاسمین)  என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் jasmin என்ற சொல்லும், அதற்கு முன்னர் jessemin என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில்  இச்சொல்லின் வேறுபட்ட வடிவங்கள்  தோன்றியது எனலாம்.     பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.

இவற்றையும் காண்க
 மல்லிகை இனங்களின் பட்டியல்
 சங்ககால மலர்கள்

மேற்கோள்கள்

வெளியிணைப்புகள்

பூக்கும் தாவரங்கள்
மஞ்ச மல்லிப் பேரினம்
அது அந்தக்காலம்

அது அந்தக்காலம் என்பது 1988 ஆம் ஆண்டு வெளியான இந்திய தமிழ் மொழித் திரைப்படம், இத்திரைப்படம் வலம்புரி ஜான் இயக்குநராக அறிமுகமாகிய முதல் படமாகும். இப்படத்தில் சரண்ராஜ் மற்றும் லட்சுமி, சரத்பாபு ஆகியோர் முதன்மையான பாத்திரங்களில் நடித்துள்ளனர். இப்படத்திற்கு சந்திரபோஸ் இசையமைத்துள்ளார்.

நடிகர்கள் 
 சரண்ராஜ் 
 லட்சுமி 
 சரத்பாபு

ஒலிப்பதிவு 
இத்திரைப்படத்திற்கு சந்திரபோஸ் இசையமைத்துள்ளார்.

 
தி இந்தியன் எக்ஸ்பிரஸ் இதழில், "வலம்புரி ஜானின் படம் பாதி நேரம் வரை மோசமாக உள்ளதென்கிறது.... ஸ்லோப்பி கட்ஸ் ஜம்பி ஸ்கிரிப்டை தாங்க முடியாததாக ஆக்குகிறது".

மேற்கோள்கள்

வெளி இணைப்புகள் 
 

1988 தமிழ்த் திரைப்படங்கள்
இந்தியத் தமிழ்த் திரைப்படங்கள்
சந்திரபோஸ் இசையமைத்த திரைப்படங்கள்
லட்சுமி நடித்த திரைப்படங்கள்
சரத் பாபு நடித்த திரைப்படங்கள்
கடனாளி

"கடன் வாங்குபவர்" என்பது பணம், பொருட்கள் அல்லது பிற சொத்துக்களை மற்றொரு நபர் அல்லது நிறுவனத்திற்கு கடன் கொடுக்கும் ஒரு நபர் அல்லது அமைப்பு. கடன் வாங்குபவர், ஒரு விகிதத்தில் கடன் வாங்க அனுமதி அளித்து, ஒரு குறிப்பிட்ட காலத்திற்கு இந்தக் கடனை எடுத்து, சர்ச்சைகள் மற்றும் தகவல்தொடர்புகளுக்கு கடன் ஒப்பந்தத்தை (பரிவர்த்தனை ஒப்பந்தம்) தயார் செய்பவர்.

கடன் வாங்குபவர் பொதுவாக கடனுக்கு ஈடாக அவர் பெறும் கடனுக்கு வட்டி செலுத்துகிறார். நிதி அமைப்புகளில் கடன் வாங்குபவர்கள் முக்கிய பங்கு வகிக்கின்றனர், மேலும் அவர்களின் நோக்கம் லாபம் ஈட்டுவது அல்லது மிகவும் பொருத்தமான முதலீடுகள் மூலம் நிதி கட்டமைப்பை வலுப்படுத்துவது.

வெளியிணைப்புகள் 
 Insolvency Service website
Insolvency Practitioners Association website
Insolvency News

மேற்கோள்கள்

கடன்
அலை பாயும் நெஞ்சங்கள்

அலை பாயும் நெஞ்சங்கள் என்பது 1983ஆம் ஆண்டு எச். இரமேசு இயக்கத்தில் வெளியான இந்திய தமிழ் மொழித் திரைப்படம். இத்திரைப்படம் டி & பிஜி புரடக்சன்சு நிறுவனத்தால் உருவாக்கப்பட்டது. இப்படத்தில் புதுமுகங்கள் பலர் நடித்திருந்தனர். இப்படம் 9 திசம்பர் 1983 அன்று வெளியிடப்பட்டது.

நடிகர்கள் 
 சுஜாதா
 ராஜேஷ்
 சுரேஷ்
 இளவரசி

மேற்கோள்கள் 

1983 தமிழ்த் திரைப்படங்கள்
இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
சுஜாதா நடித்த திரைப்படங்கள்
ராஜேஷ் நடித்த திரைப்படங்கள்
செலாவணி

கரன்சி பில்டிங் (Currency Building) என்பது 19 ஆம் நூற்றாண்டின் முற்பகுதியில் இந்தியாவின் மேற்கு வங்காளத்தில் கொல்கத்தாவின் மத்திய வணிக மாவட்டமான பி. பி. டி. பாகில் (டல்ஹவுசி சதுக்கம்) உள்ள கட்டிடமாகும். இந்த கட்டிடம் முதலில் 1833 ஆம் ஆண்டு ஆக்ரா வங்கியின் கல்கத்தா கிளையை அமைப்பதற்காக கட்டப்பட்டது. 1868 ஆம் ஆண்டில், இது பிரித்தானிய ராஜ்ஜியத்தின் கீழ் நாணயக் கட்டுப்பாட்டாளரின் அலுவலகமான அரசாங்க நாணயத்தின் வெளியீடு மற்றும் பரிமாற்ற அலுவலகத்தால் பயன்படுத்தப்பட்டது. 1935 முதல் 1937 வரை, இந்திய ரிசர்வ் வங்கி கட்டிடத்தை தனது முதல் மைய அலுவலகமாகப் பயன்படுத்தியது. கட்டிடம் பயன்பாட்டில் இருந்தது, மேலும் ஒரு காலத்தில் மத்திய பொதுப்பணித் துறையால் ஒரு களஞ்சியமாக பயன்படுத்தப்பட்டது.

இதை 1994 இல் இடிக்க அதிகாரிகள் முடிவு செய்தனர். 1996 முதல் 1998 வரை, மத்தியப் பொதுப்பணித்துறை இடிப்புப்பணியை மேற்கொண்டது; ஆனால் [[கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை மற்றும் கொல்கத்தா நகராட்சி மூலம் கட்டிடம் முற்றிலும் இடிக்கப்படாமல் காப்பாற்றப்பட்டது. 2003 ஆம் ஆண்டில், இந்திய தொல்லியல் ஆய்வகத்துக்கு இதனைப் பாதுகாக்கும் பொறுப்பு வழங்கப்பட்டது. தொல்லியல் ஆய்வகம் 2005 முதல் 2019 வரை கட்டிடத்தைப் புதுப்பித்தது. ஜனவரி 11, 2020 அன்று, பிரதமர் நரேந்திர மோடி அதை முறையாக அர்ப்பணித்து அருங்காட்சியகமாக மீண்டும் திறந்து வைத்தார்.

கரன்சி கட்டிடம் மூன்று மாடி இத்தாலியப் பாணிக் கட்டிடமாகும். இது பளிங்கு மற்றும் சுனார் மணற்கற்களாலான தளங்களைக் கொண்டுள்ளது. அதன் முக்கிய நுழைவாயில் இரும்பு மற்றும் வெனிசு சாளரங்களால் செய்யப்பட்ட மூன்று பகுதிகளாகவுள்ள வாயிலைக் கொண்டுள்ளது. இப்போது திறந்தவெளி முற்றமாகவுள்ள மைய மண்டபம், வான்விளக்குகளுடன் மூன்று பெரிய குவிமாடங்களை மேற்புறத்தில் கொண்டிருந்தது. நாணய அலுவலகமாகப் பயன்படுத்தப்படும் போது, ​​மத்திய மண்டபத்தில் ரூபாய் நோட்டுகள், தங்கம், வெள்ளி மற்றும் சிறிய மாற்றத்திற்கான பரிமாற்றத் துணைமுகப்புகள் இருந்தன. கட்டிடத்தைப் புதுப்பிக்கும் போது, ​​மத்திய மண்டபம் திறந்தவெளி நிகழ்ச்சிகளுக்கான இடமாக மறுசீரமைக்கப்பட்டது.

மேற்கோள்கள் 

</ref><ref name = "Jones 1995 403">

மேற்கு வங்க அருங்காட்சியகங்கள்
கொல்கத்தாவின் கட்டிடங்கள்
ஏஜியன் பிராந்தியம்

துருக்கியின் ஏஜியன் பிராந்தியம் (Aegean Region) () துருக்கி நாட்டின் 7 புவியியல் பிராந்தியங்களில் ஒன்றாகும். ஏஜியன் பிராந்தியம் துருக்கியின் மேற்கில், ஏஜியன் கடலை ஒட்டி உள்ளது. இதன் பெரிய நகரம் இஸ்மீர் ஆகும். பிற நகரங்கள் மணிசா, அய்தின், டெனிஸ்லி, முக்லா, அஃப்யோன்கராகிசர் மற்றும் குதாயா ஆகும். துருக்கியின் நான்கு கடற்கரைகளில் ஏஜியன் கடற்கரை அதிக நீளம் கொண்டது. ஏஜியன் பிராந்தியத்தில் உள்ள பமுக்கலெ வெந்நீரூற்றுகள் துருக்கி நாட்டின் மேற்கே டெனிசிலி மாகாணத்தில் அமைந்துள்ளது. இது யுனெசுக்கோ அமைப்பு இதனை உலக பாரம்பரியக் களங்களுள் ஒன்றாக அறிவித்துள்ளது

ஏஜியன் பிராந்திய மாகாணங்கள்
 அய்டன் மாகாணம்
  இஸ்மீர் மாகாணம் 
  மனிசா மாகாணம் 
  உசாக் மாகாணம் 
 அபியோன்கராஹிசர் மாகாணம்
  டெனிஸ்லி மாகாணம் 
 குதாயா  மாகாணம்
  முலா மாகாணம்

தட்ப வெப்பம் 

ஏஜியன் பிராந்தியத்தின் கடற்கரை பகுதிகள் நடுநிலக்கடல் சார் வானிலை கொண்டது. இதன் உட்பகுதிகளில் வெப்பம் குறைந்த கோடை மற்றும் பனிபடர்ந்த குளிர்காலம் கொண்டுள்ளது.

படக்காட்சிகள்

இதனையும் காண்க
துருக்கியின் பிராந்தியங்கள்
 மத்திய அனதோலியா பிராந்தியம்
 கிழக்கு அனடோலியா பிராந்தியம்
 தென்கிழக்கு அனதோலியா பிராந்தியம்
 மத்தியத்தரைக் கடல் பிராந்தியம்
கருங்கடல் பிராந்தியம்
மர்மரா பிராந்தியம்
 அனத்தோலியா

மேற்கோள்கள்

துருக்கியின் பிராந்தியங்கள்
மெனிக்திவெலை

மெனிக்திவெலை (Menikdiwela) என்பது இலங்கையின் மத்திய மாகாணத்தில் கண்டி மாவட்டத்தின் மேற்குப் பகுதியில் உள்ள ஒரு நகரமாகும். இது யட்டிநுவரை பிரதேச செயலாளர் பிரிவில் அமைந்துள்ளது.

அமைவிடமும் மக்கள்தொகையும் 
இந்த நகரம் கேகாலை மாவட்ட எல்லைக்கு அருகில் அமைந்துள்ளது.  (சுமார் 20 கிமீ) இந்த ஊரிலிருந்து கண்டி 20 கிமீ தூரத்தில் உள்ளது. 2008 கணக்கெடுப்பின்படி, இங்குள்ள மக்கள்தொகை சுமார் 1,000 ஆகும். இந்த நகரம் அரிசி போன்ற பல்வேறு விவசாய பொருட்களுக்கு பெயர் பெற்றது. தொடக்கத்தில் ஏழு வீடுகளுடன் மட்டுமே ஆரம்பித்த ஊர் பின்னர் வளர்ச்சி அடைந்தது. கண்டி - பொத்தப்பிட்டிய மற்றும் கண்டி - ஹதரலியத்த (திஸ்மட ஊடாக) வீதிகள் மெனிக்திவெல சந்தியில் பிரிகின்றன.

பாடசாலைகள்
மெனிக்திவெலை மத்திய கல்லூரி

மேற்கோள்கள் 

கண்டி மாவட்டத்தில் உள்ள ஊர்களும் நகரங்களும்
மத்தியத்தரைக் கடல் பிராந்தியம், துருக்கி

துருக்கியின் மத்தியதரைக் கடல் பிராந்தியம் (Mediterranean Region) () துருக்கி நாட்டின் 7 புவியியல் பிராந்தியங்களில் ஒன்றாகும். இப்பிராந்தியம் தென்துருக்கியில், மத்தியதரைக் கடலின் வடகிழக்குப் பகுதியை ஒட்டி அமைந்துள்ளது. இதில் 8 மாகாணங்கள் உள்ளது. இப்பிராந்தியத்தின் பெரிய நகரம் ஆந்தாலியா ஆகும். பிற நகரங்கள் அதானா, மெர்சின் மற்றும்  காரமன்மராஸ் ஆகும்.

அமைவிடம்
இதன் மேற்கில் ஏஜியன் பிராந்தியம், வடக்கில் மத்திய அனதோலியா பிராந்தியம், கிழக்கில் கிழக்கு அனடோலியா பிராந்தியம், வடகிழக்கில் தென்கிழக்கு அனதோலியா பிராந்தியம் மற்றும் தெற்கில் மத்தியதரைக் கடல் மற்றும் தென்கிழக்கில் சிரியா உள்ளது.

மாகாணங்கள்
மத்தியதரைக் கடல் பிராந்தியத்தில் 8 மாகாணங்கள் உள்ளது. அவைகள்:
 அதனா மாகாணம்
 அந்தால்யா மாகாணம்
 மெர்சின் மாகாணம் 
    பர்தூர் மாகாணம் 
  கத்தே மாகாணம் 
  இஸ்பார்டா மாகாணம்
     உஸ்மானியே மாகாணம்
  கரமன் மாகாணம்

புவியியல் 
துருக்கியின் மத்தியதரைக் கடல் பிராந்தியத்தின் பெரும்பாலான பகுதிகளில் மலைகளால் சூழ்ந்துள்ளது. அவைகளில் முக்கியமானது தாரசு மலைத்தொடர்கள் மற்றும் நூர் மலைத்தொடர்கள் ஆகும். இம்மலைத்தொடர்களில் பெர்தன் ஆறு, செஹான் ஆறு மற்றும் செய்கான் ஆறுகள் உற்பத்தியாகிறது. இப்பிராந்தியத்தில் பெய்செகிர் ஏரி, எகிர்தீர் ஏரி மற்றும் பர்தூர் ஏரிகள் உள்ளது.

தட்ப வெப்பம்

இப்பிராந்தியத்தின் கடற்கரை பகுதிகள் நடுநிலக்கடல் சார் வானிலையைக் கொண்டது. இதன் உட்பகுதிகள் குறைந்த வெப்பம், குளிர் மற்றும் குளிர்காலத்தில் பனிப் பொழியும்.

இதனையும் காண்க
 மத்திய அனதோலியா பிராந்தியம்
 கிழக்கு அனடோலியா பிராந்தியம்
 தென்கிழக்கு அனதோலியா பிராந்தியம்
ஏஜியன் பிராந்தியம்
கருங்கடல் பிராந்தியம்
 மர்மரா பிராந்தியம்
 அனத்தோலியா

மேற்கோள்கள்

வெளி இணைப்புகள்

துருக்கியின் பிராந்தியங்கள்
தென்கிழக்கு அனதோலியா பிராந்தியம்

தென்கிழக்கு அனதோலியா பிராந்தியம் (Southeastern Anatolia Region) () துருக்கி நாட்டின் 7 புவியியல் பிராந்தியங்களில் ஒன்றாகும். இது துருக்கியின் தென்கிழக்கில் அமைந்துள்ளது. இதன் பெரிய நகரம் காஜியான்டெப் ஆகும். பிற நகரங்கள் சான்லியுர்பா, தியார்பக்கிர், மர்தின் மற்றும் அதியமான் ஆகும். இப்பிராந்தியம் 7 மாகாணங்களைக் கொண்டுள்ளது. 59,176 சதுர கிலோ மீட்டர் பரப்பளவு கொண்ட இப்பிராந்தியத்தின் மக்கள் தொகை   85,76,391 ஆகும். இப்பிராந்தியத்தின் அத்யமான் மாகாணத்தில் உள்ள நெம்ருத் மலை துருக்கியின் உலகப் பாரம்பரியக் களங்களில் ஒன்றாகும்.

அமைவிடம்
இதன் மேற்கில் மத்தியதரைக் கடல் பிராந்தியம், வடக்கில் கிழக்கு அனடோலியா பிராந்தியம், தெற்கில் சிரியா மற்றும் ஈராக் நாடுகள் உள்ளது. இப்பிராந்தியம் 7 மாகாணங்களைக் கொண்டுள்ளது.

மாகாணங்கள்
 மார்தீன் மாகாணம்  
  சான்லூர்பா மாகாணம்
     அத்யமான் மாகாணம் 
 பத்மான் மாகாணம்
தியர்பாகர் மாகாணம்
காசியான்டெப் மாகாணம்
சியர்ட் மாகாணம்

புவியியல் & தட்ப வெப்பம்
தென்கிழக்கு அனதோலியா பிராந்தியம் 59,176 km கொண்டது. இது துருக்கியின் இரண்டாவது சிறிய பிராந்தியம் ஆகும். இதன் கோடைக் காலம் கடும் வெப்பமும், குளிர்காலம் கடும் பனிப்பொழிவும் கொண்டது.

இதனையும் காண்க
 மத்திய அனதோலியா பிராந்தியம்
 கிழக்கு அனடோலியா பிராந்தியம்
 மத்தியத்தரைக் கடல் பிராந்தியம்
ஏஜியன் பிராந்தியம்
கருங்கடல் பிராந்தியம்
மர்மரா பிராந்தியம்
 அனத்தோலியா
 மேல் மெசொப்பொத்தேமியா

மேற்கோள்கள்

வெளி இணைப்புகள்

துருக்கியின் பிராந்தியங்கள்